'''Trine Dyrholm''' (født [[15. april]] [[1972]] i [[Odense]]) er en [[Danmark|dansk]] [[skuespiller]] og [[sanger]], der er uddannet fra [[Den Danske Scenekunstskole|Statens Teaterskole]] i 1995. Siden har hun medvirket i danske film og tv-produktioner, herunder ''[[Springflod (film)|Springflod]]'' (1990), ''[[TAXA]]'' (1997-1999),'' [[En soap]]'' (2006), ''[[Hævnen (film fra 2010)|Hævnen]]'' (2010),'' [[En kongelig affære]]'' (2012),'' [[Den skaldede frisør]]'' (2013),'' [[Arvingerne]]'' (2014-2017),'' [[Kollektivet]]'' (2016),'' [[Dronningen (film)|Dronningen]]'' (2019) og'' [[Erna i krig]]'' (2020). Hun har også medvirket i flere danske teaterforestillinger på [[Aveny-T|Aveny Teater]], [[Østre Gasværk Teater]] og [[Det Kongelige Teater]]. For sine præstationer har hun modtaget adskillige nomineringer og priser, og hun er med sine syv [[Bodilprisen|Bodil-priser]] og ti [[Robert (filmpris)|Robert-priser]], den mest vindende danske skuespiller i dansk filmhistorie.<ref>{{kilde|url=http://dinby.dk/frederiksberg-bladet/trine-dyrholm|titel=Trine Dyrholm|tidsskrift=dinby.dk}}</ref><ref>{{kilde|url=http://jyllands-posten.dk/kultur/film/ECE8425063/trine-dyrholm-slaar-vild-robertrekord|titel=Trine Dyrholm slår vild Robert-rekord|tidsskrift=Jyllands Posten}}</ref> Hun har derudover modtaget nomineringer ved [[European Film Awards]] og modtaget en [[Filmfestivalen i Berlin|Sølvbjørn]] for bedste kvindelige hovedrolle for sin rolle i ''[[Kollektivet]]'', som den første danske kvindelige skuespiller i en dansk film.<ref>{{kilde|url=https://www.dfi.dk/nyheder/trine-dyrholm-vinder-solvbjorn-i-berlin|titel=Trine Dyrholdm vinder Sølvbjørn i Berlin|tidsskrift=dft.dk}}</ref>
Levende_personer Kunst Film